Ühendatud Iisraeli kuningriik, 1050 eKr–930 eKr ja sellest väljaspool asuvad vilistide alad Palestiina lõunapoolsel rannikualal**Vilistid** olid iidne rahvas, kes elas rauaajal Kaanani lõunarannikul ja moodustas linnriikide konföderatsiooni. Vilistid olid Egeuselt tulnud meresõitjad, kes pronksiaja kollapsi ajal umbes 1175 eKr asusid järk-järgult Palestiina ranniku lauskmaale elama. Nad võtsid omaks Levandi semiitliku kultuuri, samal ajal säilitades omaenda kultuuri. Olnud sajandeid Uus-Assüüria impeeriumi (911–605 eKr) võimu all, sai vilistide riik lõplikult hävitatud Uus-Babüloonia kuninga Nebukadnetsar II poolt 604 eKr. Tema ja tema impeeriumi järel tulnud Pärsia impeeriumi osaks allutatuna kaotasid vilistid oma ainulaadse etnilise identiteedi ning rahvas haihtus ajaloolistest ja arheoloogilistest kirjetest 5. sajandi teises pooles eKr. Vilistid jätsid endast maha ainulaadse ainelise kultuuripärandi.

Vilistid on tuntud oma piibellike sõjaliste konfliktide tõttu Kaanani rahvastega, eriti iisraeliitidega. Kuigi peamine teave vilistide kohta tuleneb heebrea piiblist tanahist, tunnistatakse nende olemasolu esmakordselt reljeefides Ramses III templis Medinet Habus, kus neid nimetatakse kui *Peleset* (mida loetakse heebrea sõnaga *Peleshet* samatüveliseks). Joosua 13:3 ja 1. Saamueli 6:17 järgi koosnes vilistide kodumaa viiest suurest linnast: Assa (Gaza), Asdod, Askelon, Ekron ja Gat.

Arheoloogid tänapäeval nõustuvad, et nimi Palestiina tuleneb vilistide kodumaa piiblist ilmuvast nimetusest (*pilištim*). Ei ole täpselt teada, missuguses keeles vilistid omavahel suhtlesid, ega ka see, kuidas nad iseennast kutsusid. On leitud 1500–1000 eKr perioodist pärinevaid keraamilisi esemeid, mis kannavad kirjutisi muudes keeltes kui semi keeltes, sealhulgas üks küprose-minose kirjas. See-eest ei ole piiblis kirjutatud, et iisraeliitide ja vilistide vahel oleks olnud keelelisi raskusi nagu seda oli muude gruppide puhul.

Viited
------

1. 1 2  Aaron J. Brody; Roy J. King (2013). "Genetics and the Archaeology of Ancient Israel". *Human Biology* (inglise). **85** (6): 925. DOI:10.13110/humanbiology.85.6.0925. ISSN 0018-7143.
2. ↑  St. Fleur, Nicholas. 2019."DNA Begins to Unlock Secrets of the Ancient Philistines." *The New York Times.*
3. ↑  Meyers 1997, p. 313.
4. ↑  Raffaele D'Amato; Andrea Salimbeti (2015). *Sea Peoples of the Bronze Age Mediterranean c. 1400 BC-1000 BC*. Bloomsbury Publishing. Lk-d 30–32. ISBN 978-1-4728-0683-3.
5. ↑  Joosua 13:3
6. ↑  1. Saamueli 6:17
7. ↑  Robinson 1865, p. 15.
8. ↑  Philippe Bohstrom, 'Archaeologists find first-ever Philistine cemetery in Israel,' Haaretz 10 July 2016.
9. ↑  Tenney, Merrill (2010), *The Zondervan Encyclopedia of the Bible*, kd 4, Zondervan, ISBN 9780310876991, Little is known of the Philistine language or script. There is never any indication in the Bible of a language problem between the Israelites and Philistines. The Philistines must have adopted the indigenous Semitic language soon after arriving in Canaan, or they might have already known a Semitic language before they came ...

Allikad
-------

* Meyers, Eric M. (1997). *The Oxford Encyclopedia of Archaeology in the Near East: Volume 4*. Oxford, United Kingdom: Oxford University Press. ISBN 0-19-506512-3.
* Robinson, Edward (1865). *Physical Geography of the Holy Land* (inglise). J. Murray. ISBN 9781404787957.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Vilistid** |

* Corinne Mamane Museum of Philistine Culture
* VSL, vilistid
* vilistid, piibel.net